Pokahontas

Pokahontas () —  Pouhatan qəbiləsinin şahzadəsi, avropalılarla qarşılıqlı münasibətdə mühüm rol oynayan tarixi şəxsiyyət və folklor personajı.

 Bioqrafiyası 
Pokahontas 1613-cü ildə ingilis müstəmləkəçiləri tərəfindən əsir götürülmüş və fidyə üçün saxlanılmışdı. Əsirliyində o, xristianlığa keçməyə təşviq edildi və "Rebekka" adı ilə vəftiz olundu. 1614-cü ilin aprelində, təxminən 17 və ya 18 yaşında olarkən tütün plantasiyası sahibi Con Rolf () ilə evlənmişdir. 1615-ci ilin yanvarında onların Tomas Rolf () adlı oğulları dünyaya gəlmişdir.

1616-cı ildə Rolf ailəsi Londona səyahət etmişdir. Burada Pokahontas, Ceymstaun koloniyasına investisiya cəlb etmək üçün "sivilizə olunmuş vəhşi" kimi tanıdılmışdır. Bu səfər zamanı o, Yeni İngiltərədən olan Patukset qəbiləsinə mənsub Squanto adlı bir kişi ilə görüşmüşdür. Pokahontas Londonda böyük maraq görmüş, aristokratiyanın qonaqlıqlarında iştirak etmiş və Vaytholl Sarayında təşkil olunan maskarad mərasimində iştirak etmişdir.Price, pp. 243–244

1617-ci ildə Rolf ailəsi Virciniyaya qayıtmağa hazırlaşırdı, lakin Pokahontas İngiltərənin Qreyvsend şəhərində naməlum səbəbdən vəfat etdi. O, 20 və ya 21 yaşında idi. Onun Qreyvsenddəki Müqəddəs Corc Kilsəsində () dəfn edildiyi bilinir, lakin dəqiq məzarı naməlumdur, çünki kilsə daha sonralar yanğında məhv olub və yenidən tikilmişdir.

Pokahontasın adı ABŞ-da bir çox yer, abidə və məhsullara verilib. Onun hekayəsi zamanla romantikləşdirilib və bəzi detalları uydurma hesab olunur. İngilis səyyah Con Smit () tərəfindən danışılan bir çox əhvalat mübahisəli hesab edilir və onun nəsilləri tərəfindən şübhə altına alınıb. Pokahontas sənət, ədəbiyyat və kinoda tez-tez təsvir olunur.

 Ölümü 
1617-ci ilin mart ayında Rolf və Pokahontas Virciniyaya qayıtmaq üçün gəmi ilə yola düşdülər. Lakin onlar yalnız Temza çayının üzərində yerləşən Qreyvesendə qədər üzdükləri zaman Pokahontas qəfil ağır xəstələndi. O, sahilə çıxarılmış və naməlum səbəbdən, təxminən 21 yaşında vəfat etmişdir. Onun ani vəfatı çox kədərlə qarşılanmışdır.

Rolfin sözlərinə görə, Pokahontas ölümündən əvvəl "hamı ölməlidir" demiş və özü üçün oğlunun sağ qalmasının yetərli olduğunu bildirmişdir. Onun ölüm səbəbi ilə bağlı müxtəlif fərziyyələr var. Bunlara sətəlcəm (pnevmoniya), çiçək xəstəliyi, vərəm, qanlı ishal (hemorragik dizenteriya, "Bloody flux") və ya zəhərlənmə daxildir.

Pokahontasın dəfn mərasimi 21 mart 1617-ci ildə Qreyvesenddəki Müqəddəs Corc Kilsəsinin () icma məbədində keçirilmişdir. Onun məzarının kilsənin altar hissəsinin altında olduğu güman edilir, lakin kilsə 1727-ci ildə yanğında məhv olduğu üçün məzarının dəqiq yeri bilinmir.

1958-ci ildən etibarən, Pokahontasın xatirəsinə Müqəddəs Corc Kilsəsinin həyətində həyat ölçüsündə bürünc heykəl qoyulmuşdur. Bu heykəl, amerikalı heykəltəraş Uilyam Orduey Partric tərəfindən 1907-ci ildə Ceymstaun üçün hazırlanmış heykəlin surətidir.

 İstinadlar 

 Ədəbiyyat 
 Barbour, Philip L. Pocahontas and Her World. Boston: Houghton Mifflin Company, 1970. 
 Neill, Rev. Edward D. Pocahontas and Her Companions. Albany: Joel Munsell, 1869.
 Price, David A. Love and Hate in Jamestown. Alfred A. Knopf, 2003 
 Rountree, Helen C. Pocahontas's People: The Powhatan Indians of Virginia Through Four Centuries. Norman: University of Oklahoma Press, 1990. 
 Strong, Pauline Turner. Animated Indians: Critique and Contradiction in Commodified Children's Culture. Cultural Anthology, Vol. 11, No. 3 (Aug. 1996), pp. 405–424
 Sandall, Roger. 2001 The Culture Cult: Designer Tribalism and Other Essays 
 Townsend, Camilla. Pocahontas and the Powhatan Dilemma. New York: Hill and Wang, 2004. 
 Warner, Charles Dudley, Captain John Smith, 1881. Repr. in Captain John Smith Project Gutenberg Text, accessed July 4, 2006
 Warner, Charles Dudley, The Story of Pocahontas, 1881. Repr. in The Story of Pocahontas Project Gutenberg Text, accessed July 4, 2006
 Woodward, Grace Steele. Pocahontas. Norman: University of Oklahoma Press, 1969.  or 

 Pocahontas, Alias Matoaka, and Her Descendants Through Her Marriage at Jamestown, Virginia, in April 1614, with John Rolfe, Gentleman, Wyndham Robertson, Printed by J. W. Randolph & English, Richmond, Va., 1887

 Xarici keçidlər 

 Pocahontas: Her Life and Legend – National Park Service – Historic Jamestowne
 "Contact and Conflict". The Story of Virginia: An American Experience. Virginia Historical Society.
 "The Anglo-Powhatan Wars". The Story of Virginia: An American Experience. Virginia Historical Society.
 Virtual Jamestown. Includes text of many original accounts
 "The Pocahontas Archive", a comprehensive bibliography of texts about Pocahontas
 On this day in history: Pocahontas marries John Rolfe, History.com
 Michals, Debra. "Pocahontas". National Women's History Museum. 2015.